Martina Saková, SR/Nem., 2020, 90 min., 2D, slov. ver., MP 7, 4.50/5.00 €
Rodinný film "Letní rebeli" je príbehom 11-ročného chlapca Jonáša (Eliáš Vyskočil), ktorý sa veľmi teší na prázdniny u deda Bernarda (Pavel Nový), kde oboch čaká búrlivé leto v znamení dobrodružstva a nevšedného priateľstva. Letné prázdniny: jazdy v dodávke, dedko, splavovanie priezračných riek na Slovensku, akčnosť a zábava. Asi tak by sa dali opísať očakávania 11-ročného Jonáša pri predstave svojich letných prázdnin. Jeho rodina sa však po smrti otca od seba vzdialila a Jonášova matka sa rozhodla, že namiesto toho, aby išli na leto na Slovensko, ako to robievali s otcom, pôjdu k tete vychutnať si zdravé prímorské podnebie. Jonáš si teda zbalí svoje veci a naplánuje dokonalý a spočiatku absolútne utajený útek k dedovi Bernardovi na Slovensko. Po príchode však veľmi rýchlo pochopí, že smrťou otca sa zmenil aj dedko. Starý železničiar na dôchodku neprežíva práve najlepšie obdobie. Jonáš sa rozhodne, že to musí zmeniť. Čoskoro sa k nemu pridáva nová kamarátka Alex, s ktorou zrealizujú množstvo dobrých nápadov až na hranici zákona. Dôsledky na seba nenechajú dlho čakať: polícia je im na stope a deti sa musia vyrovnať s prvým podnikateľským neúspechom. Naštrbí to nielen celkovú pohodu, ale aj ich vzájomný vzťah. Zdá sa, že už nič nebude tak ako predtým, no čoskoro sa ukáže, že všetko bude ešte lepšie.
LETNÍ REBELI
Martina Saková, SR/Nem., 2020, 90 min., 2D, slov. ver., MP 7, 4.50/5.00 €